burgasdotpro/wikipedia huggingface dataset:
Karma Rosenberg

Karma Rosenberg, známa aj ako Karma, Karmen Solana, Candy Manson, Lulu Fontaine, Carmen Lajolla, vlastným menom Renáta Karásková (* 3. januára 1981, Zvolen) je slovenská pornoherečka.
Kariéra.
Karma Rosenberg sa dostala do pornopriemyslu v roku 1999, vďaka režisérovi Pierrevi Woodmanovi, keď sa objavila v jednej časti zo série "Private Castings". Filmy nakrúcala prevažne v Európe pre: Rocca Siffrediho, Nacha Vidala a Christophera Clarka, neskôr sa jej podarilo preraziť aj v USA. Kariéru pornoherečky ukončila v roku 2009. Niektoré zdroje uvádzajú rok 2004.
Viva Musica! festival

Viva Musica! festival je hudobný festival, ktorý vznikol v roku 2005. Od svojho prvého ročníka ponúka klasickú hudbu, jazz a world music pod holým nebom, uprostred Starého mesta v Bratislave, spravidla bez nutnosti platiť vstupné.
Festival predstavuje koncept letného open-air festivalu, ktorého hlavnú myšlienku možno zhrnúť do dvoch slov: klasika inak. Festival trvá 7 dní a prebieha v neformálnom duchu. Klasická hudba je prezentovaná netradičným spôsobom, na netradičných miestach a v netradičnom kontexte. Viva Musica! festival je v súčasnosti najväčším medzinárodným letným festivalom klasickej hudby, jazzu a world music v Bratislave a jeho obľúbenosť z roka na rok rastie.
História.
V predošlých ročníkoch Viva Musica! festivalu sa predstavili nasledujúci umelci:
2007
2008
2009
2010
Rasputica

Rasputica označuje jav vyskytujúci sa pravidelne dvakrát do roka, keď možno po nespevnených cestách v Rusku, Bielorusku a na Ukrajine prejsť len s veľkými ťažkosťami. Je to obdobie, keď sa celá rovinatá krajina týchto oblastí zmení na blatistú a močaristú a cesty nevynímajúc. Pojem sa vzťahuje na „jarnú rasputicu“ aj „jesennú rasputicu“ a na podmienky ciest v tomto období. 
Rasputica býva na jar silnejšia vďaka topiacemu sa snehu, ale zvykne sa opakovať na jeseň dôsledkom veľkého množstva zrážok.
Obdobie rasputice je známe predovšetkým ako výhoda pre obrancov počas vojny. Počas invázie Napoleona do Ruska v roku 1812 znamenalo pre francúzskych vojakov prekážku v ich rýchlejšom nasledovaní. 
Počas druhej svetovej vojny mesiac trvajúce obdobie rasputice spomalilo nemecký postup počas bitky o Moskvu v srdci Sovietskeho zväzu, tento útok bol vyvrcholením celej operácie Barbarossa. Nemecký postup bol nakoniec zastavený sovietskymi posilami prisunutými z Ďalekého východu a Sibíri. Takto dokázali, že počasie je pre obe bojujúce strany rovnaké a vďaka svojej technologickej prevahe a dobrému vybaveniu dokázali za pár dní zatlačiť Nemcov o 160 kilometrov. Napriek tomu sa najmä v nemeckej a západnej literatúre v súvislosti s týmito bojovými operáciami často spomína ako veľký činiteľ aj tzv. „generál blato“.
Synonymický pojem vo fínčine je "rospuutto", značiaci "bezcestnosť". Väčšina nespevnených ciest vo Fínsku sa mení na blato. V minulých dobách ich to robilo prakticky nepoužiteľnými; dnešné nespevnené cesty môžu byť použité, ale sú extrémne klzké. 
Rasputica a zima.
Hoci vo všeobecnom kontexte sa vzťahuje na drsné podnebie Ruska, "rasputica" sa nedáva do súvislosti so špecifickými zimnými podmienkami cestnej dopravy – poľadovicou. Tento pojem sa používal v dobe pred masovým používaním automobilov, v dobe saňovej dopravy.
Burlington (Vermont)

Burlington je najväčšie mesto v americkom štáte Vermont. Leží 45 míľ (72 km) južne od americko-kanadských hraníc.
Burlington malo v roku 2010 pri šítaní ľudu populáciu 42 417 obyvateľov. Mesto je centrom Burlingtonu, South Burlington- metropolitná oblasť, skladajúca sa z troch krajov Northwestern Vermont Chittenden, Franklin a Grand Isle a zahŕňa mestá Burlington, South Burlington, a Winooski, mestá Colchester, Essex, a Williston a obce križovatky Essex.
Sorge – Vyzvedač storočia

Sorge – Vyzvedač storočia je polodokumentárna odborná politická kniha juhoslovanského spisovateľa Mihaila Marića o okolnostiach života vyzvedača Richarda Sorgeho a jeho výzvednej skupiny v Tokiu. Predslov ku knihe napísal Max Christiansen-Clausen. Úvod knihy napísal syn Branka Vukeliča – Hiroši Jamasaki-Vukelič. Kniha je písaná socialistickým podtónom, Richard Sorge je vykreslený ako hrdina, jeho negatívne charakterové črty ako nadmerný konzum alkoholu a prelietavý život sú zdôvodnené ako krycie manévere pred skutočným odhalením.
Ľudmila Cervanová

Ľudmila Cervanová môže byť:
Playboy (časopis)

Playboy je pánsky časopis založený roku 1953 Hughom Hefnerom ako spoločnosť "Playboy Enterprises, Inc." Je to mesačník s informáciami z oblasti módy, športu, najnovších technických vymožeností, luxusného tovaru, cestovania, automobilizmu a nachádzajú sa tu profily významných osobností a rozhovory s nimi. Je však tiež (a predovšetkým) synonymom pre erotické fotografie žien, často z radov veľmi známych osobností. Časopis Playboy vychádza v mnohých jazykových mutáciách takmer po celom svete. Na Slovensku sa predával v rokoch 1997 až 2003 a potom od roku 2005 až do súčasnosti. V niektorých krajinách sveta je zakázaný, napr. v Singapure. Pre časopis je charakteristický "zajačik s ušami".
História.
Prvé vydanie vyšlo v decembri 1953. Najväčšiu popularitu dosahoval časopis v 70. rokoch (záznam z novembra 1972 - 7 161 561 predaných kusov). Od tej doby jeho popularita pomaly klesá, zrejme aj v dôsledku podobných konkurenčných časopisov (napr. Penthouse).
Medzi známe osobnosti, ktoré do časopisu písali sú napr. Ernest Hemingway, Ian Fleming, John Steinbeck, Jack Kerouac, Roald Dahl, Hunter S. Thompson, Alex Haley či Barry Manilow.
Svetové edície.
Časopis sa vydáva/l v nasledujúcich štátoch:
Známe osobnosti.
Niektoré známe osobnosti, ktoré sa v časopise objavili:
Karlštejn (národná prírodná rezervácia)

Karlštejn je česká národná prírodná rezervácia s ev. č. 164 v Hořovickej pahorkatine v okrese Beroun. Oblasť spravuje Agentúra ochrany prírody a krajiny ČR, správa CHKO Český kras.
Predmetom ochrany je najtypickejšia a najrozsiahlejšia ukážka prírody Českého krasu.
Klonk

Klonk je česká národná prírodná pamiatka s ev. č. 639 neďaleko obce Suchomasty v okrese Beroun. Oblasť spravuje Agentúra ochrany prírody a krajiny ČR, správa CHKO Český kras.
Predmetom ochrany je lokalita Barrandienu, svetovo uznávaná hranica (stratotyp) silúru a devónu, resp. ich hraničných stupňov přídol a lochkov.
Ľuboš Hlavena

Ľuboš Hlavena (* 12. január 1983, Bratislava) je slovenský športový komentátor, novinár a moderátor.
Životopis.
Ľuboš Hlavena vyštudoval na Viedenskej univerzite publicistiku a športový manažment. Od apríla 2007 je zamestnancom STV. Komentuje športové prenosy a moderuje Góly - body - sekundy. Pracoval aj v Denníku Šport.
YouPorn

YouPorn je pornografická webová stránka, založená na obdobnom princípe ako YouTube. Ponúka zadarmo možnosť sledovania a nahrávania erotických a pornografických videí. Bola spustená v roku 2006, postupne sa z nej stala jedna z najpopulárnejších pornografických stránok.
Najdiskutovanejšie problémy webu sú autorské práva, porušovanie súkromia a nemožnosť overenia veku osôb vystupujúcich na videách. Z posledného spomínaného dôvodu bol v Nemecku zablokovaný prístup k webu, čo vyvolalo diskusiu o ďalšom prílišnom obmedzovaní internetu.
Pornhub

Pornhub je pornografická webová stránka, ktorá je založená na obdobnom princípe ako YouTube a zadarmo ponúka možnosť sledovania a nahrávania erotických a pornografických videí, tzv. UGC. Je založená na technológií Adobe Flash, zisk tvoria reklamy na webstránke a prémiové kontá. 
Stránku mala v roku 2018 33,5 miliárd návštev, čo predstavuje nárast o 5 miliárd návštev oproti roku 2017.
Fuck for Forest

Fuck for Forest je (podľa vlastného vyjadrenia) erotická, nezisková ekologická organizácia. Organizáciu založila v Nórsku Leona Johanssonová a Tommym Hole Ellingsen. Hnutie sa snaží získavať peniaze na záchranu dažďových pralesov produkovaním pornografického materiálu a prevádzkovaním sexu na verejnosti. Počas prvých šiestich mesiacov existencie získala skupina dotáciu od nórskej vlády.
Organizácia sa preslávila, keď mali dvaja jej členovia pohlavný styk na pódiu počas koncertu nórskeho speváka Kristophera Schauma a jeho skupiny The Cumshots na festivale Quart. Udialo sa to po krátkom príhovore na tému vplyvu ľudskej činnosti na dažďové pralesy. Aby hnutie uniklo právnym problémom (vrátane pokuty prijatej potom, čo si členovia mužského pohlavia stiahli nohavice na súde v Kristiansande), ktoré po tomto čine vznikli, presunula skupina svoje ústredie do Berlína v Nemecku.
Počas prvého roka existencie, organizácia vybrala cez 100 tisíc dolárov predajom členstva na svojich webových stránkach. Jej neortodoxné metódy ale spôsobujú problémy pri rozdeľovaní získaných peňazí. Svetový fond divočiny v Nórsku, aj v Holandsku odmietol prijať od Fuck for Forest dotácie. Skupina preto pracuje na projekte, v rámci ktorého bude pracovať priamo s domorodými spoločenstvami v Kostarike a Brazílskom amazónovom pralese.
V roku 2011 prijalo peniaze od Fuck for Forest aj slovenské Lesoochranárske zoskupenie VLK.
MET ART

MetArt je pornografická webová stránka v žánri Softcore, ktorú vlastní HLP General Partners Incorporated so sídlom v Santa Monica v Kalifornií. Obsahuje erotické fotografie prevažne alebo úplne nahých žien. Webstránka bola založená v roku 1999.
Podľa informácií spoločnosti Alexa Internet k máju 2010 šlo o jednu z tisíc najnavštevovanejších internetových stránok. 
MetArt recenzovalo množstvom webov, ktoré sa zaoberajú recenziami pornografických stránok. V roku 2010 dosiahol napr. skóre 95 zo 100 možných bodov na Rabbits Reviews a 92,5 zo 100 na Nude Reviews.
Hippokratidas

Hippokratidas () z kráľovského rodu Eurypontovcov bol kráľom Sparty (historicky je nedoložený) pravdepodobne medzi rokmi 600 pred Kr. a 575 pred Kr.
Meno spartského kráľa Hippokratida je známe z Herodotovho diela "História", kde autor zaznamenal genealógiu kráľa Leótychida II., ktorá sa stala pre historikov vodidlom pri zostavovaní zoznamu kráľov Sparty rodu Eurypontovcov.
Herodotov text prezrádza, že predchodcom Hippokratida bol Leótychidas a jeho následníkom Agésilaos (za predpokladu, že sa trón dedil vždy z otca na syna). Existuje však aj zoznam od Pausania, ktorý sa od Herodotovho v menoslove kráľov hlavne z obdobia približne od polovice 7. stor. pred Kr. do začiatku 5. stor. pred Kr. odlišuje (od kráľa Theopompa). Pre chýbajúce dobové doklady na potvrdenie jednej, alebo druhej verzie, historici asi tento problém nevyriešia.
O Hippokratidovi a jeho vláde Herodotos nepíše a výnimkou nie sú ani iní antickí autori. Ale historik Ploutarchos vo svojom diele "Morália", ktorá obsahuje tiež výroky Sparťanov, zaznamenal aj Hippokratidovu odpoveď satrapovi Kárie, ktorý mu napísal list, pretože muž zo Sparty bol zasvätený do komplotu istých sprisahancov, ale nič o tom nepovedal; satrapa sa v ňom pýtal ako by s ním mal naložiť. Hippokratidas mu odpísal toto: "Ak mu chceš urobiť veľkú láskavosť, tak ho pošli na smrť; ale ak nie, tak ho vyžeň zo svojej krajiny, veď ak išlo o nejakú cnosť, tak to bol vždy zbabelec."
Akčný potenciál

Akčný potenciál je dočasná, rýchla a vratná zmena membránového potenciálu na membránach nervových a svalových buniek. Umožňuje prenos vzruchu a aktivuje svalový sťah.
Charakteristika.
Akčný potenciál je krátka a rýchla zmena elektrochemickej rovnováhy biologickej membrány. Dochádza k jej depolarizácii až obráteniu polarity membrány (transpolarizácia). Následne dochádza k rýchlemu návratu do pôvodného stavu – repolarizácii.
Spočiatku dochádza k zvýšenému vtoku Na+ do bunky. Cca. do úrovne 15 mV je schopný únik K+ z bunky túto nerovnováhu kompenzovať. Po dosiahnutí spúšťacej úrovne (prahu dráždivosti) dochádza k náhlemu skokovému zvýšeniu priepustnosti membrány pre Na+ v dôsledku otvorenia napäťovo riadených sodíkových kanálov, čo spôsobuje reťazovú reakciu a aktiváciu ďalších transportných systémov pre sodík. Nastáva depolarizácia membrány.
Vzostup priepustnosti membrány pre Na+ sleduje s miernym oneskorením K+, ktorého ióny naopak bunku opúšťajú. To neskôr umožní repolarizáciu a návrat do stavu pokojového membránového potenciálu. Počas akčného potenciálu teda dochádza k výmene určitého (celkovo veľmi malého) množstva iónov sodíka a draslíka na stranách membrány. Táto výmena následne prebieha opačným smerom, kedy aktívne transportné systémy (využívajúce energiu ATP) vracajú draslík do bunky a sodík von z bunky.
Následky.
Po dosiahnutí prahu dráždivosti a spusteniu kaskády vedúcej k vzniku akčného potenciálu je bunková membrána v príslušnej časti absolútne nereaktívna – nereaguje na žiaden stupeň stimulácie. Tento stav sa označuje ako "absolútna refraktérna fáza". Tesne na konci hrotovej fázy („peaku“) sa stáva membrána opäť dráždivou, no stimul musí byť značne silnejší ako v základnom pokojovom stave – táto fáza sa označuje ako "relatívna refraktérna fáza". Táto vlastnosť membrány dáva čas bunke na regeneráciu pomerov koncentrácii iónov na stranách membrány.
Vlastnosti.
Akčný potenciál vzniká na určitom mieste bunkovej membrány a má tendenciu sa z miesta vzniku šíriť – depolarizácia membrány totiž aktivuje postupne ďalšie a ďalšie napäťovo riadené kanály pre Na+. Takýmto spôsobom sa šíri nervový vzruch po axónoch (neuritoch) nervových buniek smerom od tela a po dentritoch smerom k telu bunky. Dôležitou vlastnosťou vzruchu je to, že jeho charakter sa vzdialenosťou od miesta vzniku nemení, amplitúda je stále rovnako vysoká. Zároveň absolútna a relatívna refraktérna fáza zabraňuje spätnému šíreniu akčného potenciálu k miestu vzniku.
Na nemyelinizovaných nervových vláknach sa vzruch šíri kontinuálne a relatívne pomaly. Značná časť axónov nervových buniek je ale myelinizovaná a vzruch sa šíri skokovo dráždením drobných „neizolovaných“ medzier (Ranviérove zárezy) – tento spôsob vedenia vzruchu sa označuje ako "saltatórny" a jeho zásadnou výhodou je značne vyššia rýchlosť a energetická hospodárnosť (v podstate sa depolarizujú len krátke úseky membrány a teda návrat do rovnováhy je značne menej náročný na spotrebu ATP). Myelínová pošva zároveň bráni aktivácii susedných nervových vlákien, ktoré často prebiehajú v tesnej blízkosti.
Citadela dynastie Ho

Citadela dynastie Ho (vietnamsky: "Thành nhà Hồ") je citadela vo vietnamskej v provincii Thanh Hóa, južne od Hanoja. Postavená bola v roku 1397 ako kráľovské sídlo, na ochranu vietnamského štátu Dai Viet pred útokmi čínskej dynastie Ming. 
Je vybudovaná z kamenných blokov (2m x 1m x 0,70m) na obdĺžnikovom pôdoryse so stranami 870,5 m a 883,5 m. V 5 m vysokých hradbách sú štyri brány. Vo vnútri pevnosti sa zachovali ruiny pôvodného paláca.
V roku 2011 bola citadela zapísaná na zoznam svetového dedičstva UNESCO.
Neuromodulátor

Neuromodulátor je molekula, ktorá mení citlivosť receptorov na postsynaptickej membráne synapsie voči neuromediátorom. Následkom toho zosilňujú alebo naopak zoslabujú príslušný vzruch. Do skupiny neuromodulátorov patria napríklad endorfíny alebo prostaglandíny.
Chrám svätého Alexandra Nevského (Daugavpils)

Chrám svätého Alexandra Nevského (rus. Даугавпилсский православный кафедральный собор святого Александра Невского) v lotyšskom meste Daugavpils je chrámom pravoslávnej cirkvi. Daugavpils je mesto, v ktorom žije početná ruská menšina, ktorá sa hlási prevažne k pravoslávnej cirkvi.
Architektúra.
Chrám bol postavený v rokoch 1856 až 1864 podľa plánov architekta Konstantina Tona v staroruskom architektonickom štýle. Nesie meno ruského vojvodcu a pravoslávneho svätca Alexandra Nevského. Ide o chrám s piatimi kupolami, ktorý dosahuje výšku 16 metrov.
Osudy chrámu v 20. storočí.
Chrám prekážal komunistickým funkcionárom, ktorý ho v roku 1961 zatvorili. V roku 1969 bol dokonca komunistami zničený. Až v roku 1991 pravoslávni veriaci na mieste zničeného chrámu umiestnili kríž. S obnovou chrámu sa začalo v roku 1999. Vďaka iniciatíve veriacich a finančným darom sa podarilo chrám dokončiť v roku 2003, kedy sa tu na Veľkú noc uskutočnili bohoslužby.
Droba

Droba alebo droby môže byť:
Droba (hornina)

Droba je slabo vytriedený pieskovec s obsahom základnej hmoty vyšším ako 15%. Základnú hmotu drôb tvoria väčšinou ílové minerály a silt. Pieskové zrná predstavuje zmes živcov, kremeňa, sľúd a úlomkov hornín (tzv. litických úlomkov). 
Slovo "droba" je odvodené od drobných úlomkov, ktoré tvoria horninu. Nemecký termín "grauwacke" použil po prvýkrát G. S. O. Lazius v roku 1789 podľa starého baníckeho výrazu z pohoria Harz.
Zloženie.
Droby sú považované za textúrne nezrelé horniny. Sú nevytriedené, bežné sú slabo opracované zrná a obsahujú často i zrná obliakov (nad v priemere). Piesčité zrná väčšinou tvoria živce (plagioklasy aj ortoklasy), kremeň, muskovit a litické (horninové) úlomky. Horninové úlomky najčastejšie predstavujú rohovce, kryštalické bridlice alebo fragmenty metamorfovaných či vyvretých hornín. Základná hmota, ktorej tvorí 15 – 75% horniny tvoria ílové minerály alebo kremitá, zriedkavo i vápnitá či železitá hmota. Akcesórie často tvorí pyrit, granáty, biotit, chlorit, turmalíny, epidot, apatit, hornblend alebo augit. Hornina má sivú, hnedú, čiernu až žltkastú farbu.
Ak niektorý z minerálov tvorí 5 – 10 % všetkých piesčitých zŕn, môže byť jeho názov použitý ako prídavné meno pred slovom droba (napr. muskovitická droba, muskoviticko-kremitá droba atď.).
Vznik.
Droby najčastejšie vznikajú v morskom prostredí. Tvoria podstatnú časť turbiditov, kde sa striedajú s ílovcami a bridlicami. Niekedy asociujú aj s čiernymi bridlicami. Turbiditné prúdy prinášajú z šelfu pri silných búrkach alebo zemetraseniach rôznorodý materiál – piesok, silt, íl ale aj štrk. Všetok tento siliciklastický materiál môže tvoriť droby. Droby sa usadzujú vo vzdialenejších častiach turbiditných vejárov, často v nich pozorovať gradačné zvrstvenie, ojedinele aj schránky plytkovodných organizmov, ktoré turbiditný prúd strhol z okraja šelfu.
Droby sú časté v oblastiach vulkanických oblúkov, alebo území kde zvetrávajú bázické vulkanity. Časté sú na aktívnych kontinentálnych okrajoch (predoblúkové, vnútrooblúkové aj zaoblúkové panvy). Zvetrávaním bázických hornín vznikajú horniny s prevahou ílov, takéto droby potom obsahujú iba nepatrnú prímes kremeňa.
Výskyt.
Na Slovensku sú časté v karbónskych horninách gemerika, veporika aj hronika. Bežné sú tiež v paleogénnych sedimentoch flyšového pásma.
V Česku sú známe z proterozoických sedimentov barrandienu alebo na Morave a Sliezsku z hornín spodného karbónu tzv. kulmskej fácie. Známe sú i z Alpskej Grauwackenzone.
Rozšírené sú napr. aj vo Walese a na juhu Škótska, v Longfordskom masíve v Írsku a Lake District v Anglicku.
Lidl-Trek

Lidl-Trek je profesionálny luxemburský cyklistický tím. Vznikol v roku 2011 a z veľkej časti sa na tom podieľali bratia Schlekovci (Andy a Frank). Športovým riaditeľom je Dán Kim Andersen a generálnym manažérom je Brian Nygaard. Tím jazdí na bicykloch od americkej firmy Trek.
Tragédie.
1. V roku 2011 na Giro d’Italia tragicky zomrel Belgičan Wouter Weylandt 
Výsledky.
2011.
Tour de France
Zaujímavosti.
Tím cestou na Tour de France v roku 2011 letel súkromným lietadlom a cestou ich sprevádzali silné turbulencie. Tím mal po prvýkrát dvoch bratov na Tour de France na pódiu a po dlhých rokov aj dvoj jazdcov rovnakej národnosti.
Guru Josh

Guru Josh, vlastným menom Paul Walden (* 6. jún 1964, Jersey, Spojené kráľovstvo – † 28. december 2015, Ibiza, Španielsko) bol britský hudobník, člen elektronickej skupiny Guru Josh Project.
Guru Josh bol britskou ikonou žánru acid house 90. rokov, hlavne vďaka debutovému singlu „Infinity“, ktorý pôvodne vydalo v roku 1989 vydavateľstvo Infinity Records. V roku 1990 singel vyšiel v BMG Records a v roku 2008 ho remixoval DJ Klaas.
Nervovosvalová platnička

Nervovosvalová platnička je spojenie nervového a svalového vlákna. Ide v podstate o špeciálny typ synapsie. Umožňuje nervovej sústave priame riadenie kostrového svalstva a teda pohybov organizmu.
Štruktúra.
Periférna časť axónu nervovej bunky sa stromčekovito delí na drobné terminálne nemyelinizované výbežky, tzv. "telodendriá". Tieto vytvárajú spojenia so svalovými vláknami. Sarkolema svalového vlákna v oblasti týchto spojení vytvára záhyby a zväčšuje tak svoju reaktívnu plochu. Po príchode nervového vzruchu dochádza k uvoľňovaniu mediátora acetylcholínu do synaptickej štrbiny, ktorý následne naviazaním na nikotínové receptory riadiace kanály pre Na+ na povrchu sarkolemy spúšťa depolarizáciu a akčný potenciál membrány svalového vlákna.
Jozef Baťán

Gróf Jozef kardinál Baťán z Németújváru alebo Jozef Batthian (staršie "Batthány", v krstnej aj úmrtnej matrike "Batthyán"); krstený Jozef Félix Ján Nepomuk Adam (* 30. január 1727, Viedeň , Rakúsko – † 23. október 1799, Bratislava) bol uhorský rímskokatolícky kňaz, biskup a kardinál. Bol odporcom cirkevných reforiem Jozefa II. a organizátorom uhorskej konzervatívnej opozície. Podporoval hudbu, literatúru a stavebníctvo, dal postaviť napríklad Primaciálny palác v Bratislave.
Životopis.
Narodil sa v rodine grófa Ladislava Baťán z Németújváru a jeho manželke grófke Terézii Kinsky. Teológiu študoval v Trnave. Od roku 1751 pôsobil ako kňaz, od roku 1752 ostrihomský kanonik, od roku 1755 bratislavský prepošt. V roku 1759 bol menovaný sedmohradským biskupom, od roku 1760 (1766?) kaločským arcibiskupom. V roku 1776 sa stal ostrihomským arcibiskupom a uhorským prímasom, a v roku 1778 kardinálom. Rytier veľkokríža Rádu Sv. Štefana Kráľa, župan Ostrihomskej župy a Vašskej župy, skutočný tajný radca a prísediaci sedmipanskej tabule. Pochovaný je v bratislavskej Katedrále sv. Martina, v arcibiskupskej krypte.
Gymnázium (Nové Zámky, M. R. Štefánika 16)

Gymnázium Nové Zámky je gymnázium v Nových Zámkoch, nachádza sa na ulici M. R. Štefánika 16 a vzniklo v roku 1842. V súčasnosti poskytuje vzdelávanie v humanitnej i prírodovednej oblasti. Až 98% jej absolventov je prijatých na vysoké školy na Slovensku i v zahraničí. Viacerí učitelia gymnázia sú autormi a spoluautormi učebníc, spolupracovali a spolupracujú na tvorbe metodických materiálov a podobne.
Z histórie.
Začiatkom 19. storočia dochádza k rýchlemu rozmachu Nových Zámkov. Industrializácia a rozvíjajúci sa hospodársky život podnietili aj zintenzívnenie duchovného života, výrazne stúpol záujem o oblasť vzdelávania, čo viedlo v 30. rokoch 19.storočia k úsiliu o založenie gymnázia. Najväčšiu zásluhu na jeho vzniku mal učiteľ József Zibrényi, ktorý zorganizoval verejnú finančnú zbierku na podporu založenia gymnázia.
Súčasnosť (2011).
Aktuálne na gymnáziu študuje vyše 800 žiakov v 30 triedach. V škole sa nachádza biologické, chemické a fyzikálne laboratórium, 5 jazykových učební, 4 učebne výpočtovej techniky a špecializovaná trieda výchovných predmetov, kde sa vyučujú hodiny estetickej, etickej a náboženskej výchovy. Žiakom je prístupná aj školská knižnica a učebne výpočtovej techniky. 
Škola je dnes zameraná najmä na štúdium jazykov (4 i 8 ročné štúdium). Momentálne si žiaci môžu vybrať zo 6 cudzích jazykov: angličtiny, nemčiny, taliančiny, francúzštiny, španielčiny a ruštiny. Gymnázium poskytuje možnosť certifikácie vzdelávania v nemeckom jazyku. Každoročne žiaci absolvujú DSD skúšku (Deutsches Sprach Diplom).
Momentálne sa na škole nachádzajú aj zahraniční študenti z USA a Mexika. Naopak žiaci gymnázia sa zúčastňujú zahraničných stáží v Anglicku, Spojených štátov amerických a Nemecku.
Viacerí žiaci sú úspešní v mimoškolských aktivitách, olympiádach a medzinárodných súťažiach (Boris Garami – fyzikálne súťaže a skonštruovanie robota, Erik Andris – chemické súťaže a olympiády, Andrea Baloghová – medzinárodné kolo olympiády v španielskom jazyku a ďalší).
Zlín Trenér

Zlín Trenér je dvojmiestny jednomotorový dolnoplošník, ktorý je konštruovaný na ucelený letecký výcvik, vrátane akrobacie pri obsadení s jedným aj s dvoma pilotmi.
Vývoj.
Po druhej svetovej vojne vypísalo čs. ministerstvo národnej obrany požiadavku na cvičné lietadlo s dvoma sedadlami za sebou a s dvojitým riadením. V leteckej továrni v Otrokoviciach vznikol projekt, ktorý bol prijatý, a tak prvý prototyp stroja vzlietol 20. októbra 1947. Lietadlo dostalo označenie Zlín Z-26 Trenér, česko-slovenským vojenským letectvom bol nazývaný ako Zlín C-5. Išlo o stroj zmiešanej konštrukcie, ktorý mal trup zvarený z trubiek, bol potiahnutý plátnom a mal celodrevené krídlo i chvostové plochy. Ďalším vývojom vznikol modernizovaný typ Z-126, ktorý bol osadený motorom Walter Minor 4-III, mal už celokovové krídla i chvostové plochy a iné vylepšenia. Tento stroj po prvýkrát vzlietol 8. októbra 1953, sériová výroba sa začala v roku 1954. Vzhľadom na to, že išlo o moderný a vydarený typ lietadla, ktorého bolo vyrobených 169 kusov, došlo aj k vývozu do zahraničia (Austrália, Čína, Fínsko, Indonézia, Jemen, Kanada, NDR, NSR, Rakúsko, Švajčiarsko, USA). V letectve ČSLA dostalo lietadlo označenie C-105.
V roku 1955 vzlietol ďalší prototyp prestavaný na Z-226. Stroj, ktorý vznikol z požiadavky na vlečné lietadlo, bol osadený motorom Walter Minor 6-III s výkonom 118 kW, bolo na ňom vykonané množstvo technických zmien. Došlo k zlepšeniu stúpavosti, ku skráteniu vzletu. Vznikli ďalšie modifikácie ako vlečné lietadlo alebo lietadlo s riadením iba v zadnom pilotnom priestore. V niektorých lietadlách Z-226M bol inštalovaný motor Avia M-137. V rokoch 1957 – 1961 bolo vyrobených 283 kusov lietadiel Z-226 všetkých modifikácií (vojenské označenie C-205). Ďalším vývojovým typom bol Zlín Z-326, ktorý mal čiastočne zaťahovací podvozok, došlo k zvýšeniu rýchlosti i stúpavosti. Prototyp vzlietol v roku 1957, lietadlo sa vyrábalo od roku 1959. Jeho vojenské označenie v čs. armáde bolo C-305. V roku 1965 bol zalietaný ďalší typ Z-526. Sériová výroba lietadla prebiehala v rokoch 1969 – 1974 a vyrobených bolo 172 kusov. Zlín Z-526 bol vyvážaný do mnohých krajín sveta (Belgicko, Bulharsko, NDR, Francúzsko, Taliansko, JAR, NSR, Poľsko, Španielsko, Švajčiarsko, USA). V tejto verzii došlo k zmene palivovej a olejovej inštalácie, lietadlo bolo vyrábané vo verziách Z-526F (s motorom Avia M-137), Z-526L (s motorom Lycoming AEIO) a Z-526M. Pre potrebu akrobacie v Moravane Otrokovice bol vyvinutý jednomiestny Zlín Z-526A. V roku 1981 bola skonštruovaná modifikácia Z-526 AFMCondor pre potreby vrcholového strediska športu v Brne. Posledný typ vývojovej rady Z-726 bol vyrábaný do roku 1977.
Chránená krajinná oblasť Český kras

Chránená krajinná oblasť Český kras "(skratka: CHKO Český kras)" bola vyhlásená v roku 1972 na rozlohe ² na ochranu najcennejšej časti barrandienskej panvy. Nachádza sa medzi Prahou (Radotínom) a juhom Berouna.
Popis územia.
Ide o územie tvorené prevažne prvohornými usadeninami (vápencami, bridlicami) silúrskeho a devónskeho obdobia s početnými krasovými úkazmi vrátane jaskýň patriacich k najväčším v Čechách. Napriek svojej malej nadmorskej výške, ktorá sa pohybuje od  (hladina Berounky) do  (vrch Bacín), sa tu vytvoril veľmi pestrý členitý reliéf, najmä vďaka eróznej činnosti Berounky a jej prítokov, ktorých údolia majú mnohokrát kaňonovitý profil.
V oblasti sa vyskytuje cenná teplomilná kvetena i zverina, rovnako sa tu nachádza veľké množstvo cenných geologických profilov a svetovo významných nálezísk skamenelín. 
Lesné spoločenstvá dubových hájov s veľmi bohato rozvinutým bylinným poschodím si na mnohých miestach zachovali svoj prirodzený ráz. V najhodnotnejších oblastiach boli vyhlásené maloplošné zvlášť chránené územia, z ktorých rozlohou najväčšie je Národná prírodné rezervácia Karlštejn ().
Maloplošné osobitne chránené územia v CHKO.
Národné prírodné rezervácie
Národné prírodné pamiatky
Prírodné rezervácie
Prírodné pamiatky
V kompetencii Správy CHKO Český kras sú tieto ďalšie chránené územia nachádzajúce sa mimo CHKO:
Kotýz

Kotýz je česká národná prírodná pamiatka s ev. č. 1007 medzi obcami Tmaň a Koněprusy v okrese Beroun. Oblasť spravuje Agentúra ochrany prírody a krajiny ČR, správa CHKO Český kras.
Opis.
Je súčasťou CHKO Český kras. Nachádza sa v jej západnom výbežku, asi západne od Koněpruských jaskyní, a asi južne od Berouna, v katastrálnych územiach Koněprusy a Tmaň. Národná prírodná pamiatka o rozlohe , vyhlásená v roku 1986, zahŕňa iba malú časť vrchu Kotýz. Jeho juhovýchodná časť je dnes odťažená Veľkolomom Čertovy schody. Zostávajúca časť je z veľkej časti pokrytá lesným porastom.
"Kotýz" bol osídlený už od praveku. Dochovali sa tu zvyšy hradiskových valov. Význam lokality pravdepodobne dokladá i jej názov, ktorý môže súvisieť s menom keltskej bohyne Kotys. V časti lokality, ktorá je chránená ako prírodná pamiatka sa nachádza niekoľko skalných útvarov. Predovšetkým dvojica skalných mostov: "Axamitova brána" a "Jelínkův most" a tiež niekoľko menších krasových jaskýň, napríklad "Kozí díry" a "Děravá".
Na Kotýze končí náučný chodník ktorý sem vedie z Koukolovej hory cez osadu Slavíky.
Burlington

Burlington je názov viacerých miest a oblastí:
Lomonosovo

Lomonosovo je obec v Rusku. Nachádza sa v Archangeľskej oblasti. Leží na riečnom ostrove Severnej Dviny.
História.
Obec vznikla spojením dedín Denisovka a Mišaninskaja. Táto obec si ďalej niesla meno Denisovka a neskôr bola pomenovaná na počesť Michaila Vasilieviča Lomonosova, ktorý sa narodil v dedinke Mišaninskaja.
Majstrovstvá sveta FIRS v inline hokeji

Majstrovstvá sveta FIRS v inline hokeji je najvyššie podujatie národných družstiev v inline hokeji, ktoré organizuje Medzinárodná federácia kolieskových športov (World Skate, predtým FIRS), presnejšie jej sekciaSvetová inlinehokejová asociácia (WIHA, predtým CIRILH), od roku 1995. Majstrovstvá sveta sa od tohto roku konajú nepretržite každý rok. Najviac titulov majstra sveta dosiahlo družstvo , ktoré ich získalo 15 v mužskej a 9 v ženskej kategórii. 
Od roku 2006 8 top tímov (skupina A a B) hrá o titul majstra sveta, zvyšné tímy hrajú o tzv. Svetový pohár národných tímov. Od roku 2002 sa hrá aj ženský svetový šampionát (spolu s mužmi) a od roku 2007 aj juniorský svetový šampionát (niekedy spolu s mužmi a ženami, niekedy ako samostatný turnaj). V roku 2013 sa uskutočnil prvýkrát aj turnaj junioriek. Zatiaľ vždy išlo o otvorené majstrovstvá sveta, tzn. mohlo sa prihlásiť akékoľvek národné družstvo (akékoľvek množstvo národných družstiev) v akejkoľvek kategórii. Od roku 2017 sa stáva turnaj každým druhým rokom súčasťou "Svetových kolieskových hier", multišportového podujatia pre všetky športy na kolieskových a inline korčuliach. 
Raz za 4 roky sa turnaj majstrovstiev sveta stáva kvalifikačným podujatím na inlinehokejový turnaj Svetových hier.
Trip Hawkins

William M. 'Trip' Hawkins III (* 28. december 1953, Pasadena, Kalifornia, USA) je americký podnikateľ v Silicon Valley a zakladateľ herných a počítačových firiem Electronic Arts (EA), 3DO Company a Digital Chocolate.
V roku 1982, keď založil EA, pracoval ako riaditeľ pre stratégiu a marketing v spoločnosti Apple. Firma Electronic Arts bola v istom období najväčšia svetová firma vyvíjajúca a vydávajúca počítačové hry. Hoci bol Hawkins predsedom jej dozornej rady, založil v roku 1991 firmu 3DO. Keď sa 3DO dostala v roku 2003 do konkurzu, založil firmu Digital Chocolate, ktorá sa venuje najmä vývoju hier pre mobilné telefóny.
V roku 2005 bol Hawkins ako piaty človek uvedený do Siene Academy of Interactive Arts &amp; Sciences.
Žije so svojou treťou manželkou a štyrmi deťmi v San Mateo v Kalifornii.
Majstrovstvá sveta FIRS v inline hokeji 1995

Majstrovstvá sveta FIRS v inline hokeji 1995 boli 1. majstrovstvá sveta FIRS v inline hokeji, ktoré organizuje Medzinárodná federácia kolieskových športov (FIRS) pod sekciou Medzinárodného výboru inline hokeja. Konali sa v Chicagu, v Spojených štátoch v dňoch od 22.27. augusta 1995 a zúčastnilo sa ich 12 mužských družstiev. Zápasy sa odohrali v aréne Odeum Expo Center. Víťazom sa stalo domáce , ktoré vo finálovom stretnutí zvíťazilo nad .
Majstrovstvá sveta FIRS v inline hokeji 1996

Majstrovstvá sveta FIRS v inline hokeji 1996 boli v poradí 2. majstrovstvá sveta FIRS v inline hokeji, ktoré organizuje Medzinárodná federácia kolieskových športov (FIRS) pod sekciou Medzinárodného výboru inline hokeja. Konali sa v meste Roccaraso, v regióne Abruzzy, v Taliansku v dňoch od 9.15. septembra 1996 a zúčastnilo sa ich 10 mužských družstiev. Nováčikmi turnaja boli družstvá Ekvádoru, Francúzska a Španielska. Zápasy sa odohrali v Palaghiaccio di Roccaraso s kapacitou 3 000 divákov. Víťazstvo obhájilo , ktoré vo finálovom stretnutí vyhralo nad .
Majstrovstvá sveta FIRS v inline hokeji 1997

Majstrovstvá sveta FIRS v inline hokeji 1997 boli v poradí 3. majstrovstvá sveta FIRS v inline hokeji, ktoré organizuje Medzinárodná federácia kolieskových športov (FIRS) pod sekciou Medzinárodného výboru inline hokeja. Konali sa v Zell am See, v spolkovej krajine Salzbursko, v Rakúsku v dňoch od 16.22. júna 1997 a zúčastnilo sa ich 15 mužských družstiev. Nováčikmi turnaja boli družstvá Belgicka a Švajčiarska. Zápasy sa odohrali v aréne Eishalle Zell am See s kapacitou 2 600 divákov. Titul tretíkrát v rade získalo , ktoré vo finálovom stretnutí zvíťazilo nad .
Majstrovstvá sveta FIRS v inline hokeji 1998

Majstrovstvá sveta FIRS v inline hokeji 1998 boli v poradí 4. majstrovstvá sveta FIRS v inline hokeji, ktoré organizuje Medzinárodná federácia kolieskových športov (FIRS) pod sekciou Medzinárodného výboru inline hokeja. Konali sa vo Winnipegu, v Kanade v dňoch od 14.20. júna 1998 a zúčastnilo sa ich 12 mužských družstiev. Pôvodne sa malo na turnaji predstaviť aj ďalších 5 družstiev: Belgicko, Ekvádor, Japonsko, Nový Zéland a Taliansko. Zápasy sa odohrali v aréne Max Bell Arena. Pôvodne sa mali MS konať v Argentíne. Titul štvrtýkrát v rade získalo , ktoré vo finálovom stretnutí zvíťazilo nad .
Majstrovstvá sveta FIRS v inline hokeji 1999

Majstrovstvá sveta FIRS v inline hokeji 1999 boli v poradí 5. majstrovstvá sveta FIRS v inline hokeji, ktoré organizuje Medzinárodná federácia kolieskových športov (FIRS) pod sekciou Medzinárodného výboru inline hokeja. Konali sa v mestách Thun a Wichtrach, v kantóne Bern, vo Švajčiarsku v dňoch od 20.26. júna 1999 a zúčastnilo sa ich 13 mužských družstiev. Nováčikom turnaja bolo družstvo Nemecka. Kvôli finančným problémom sa nepredstavil vicemajster z . Titul získalo domáce , ktoré vo finálovom stretnutí zvíťazilo nad predchádzajúcim štvornásobným víťazom z .
Majstrovstvá sveta FIRS v inline hokeji 2000

Majstrovstvá sveta FIRS v inline hokeji 2000 boli v poradí 6. majstrovstvá sveta FIRS v inline hokeji, ktoré organizuje Medzinárodná federácia kolieskových športov (FIRS) pod sekciou Medzinárodného výboru inline hokeja. Konali sa v Amiens, v regióne Pikardia, vo Francúzsku v dňoch od 1.8. júla 2000 a zúčastnilo sa ich 14 mužských družstiev. Nováčikom turnaja bolo družstvo Izraela. Zápasy sa hrali v multifunkčnej aréne Coliséum. Svoj piaty titul získalo , ktoré vo finálovom stretnutí zvíťazilo nad .
Abdiáš (prorok)

Abdiáš alebo Obadiáš (, starohebr. עבדיהו – "Obadjahu" „sluha Pánov“, ) bol starozákonný prorok, jeden z tzv. malých prorokov, ktorý pôsobil v Judsku. Je autorom "Knihy proroka Abdiáša", najkratšej knihy Starého zákona.
Kedysi bol stotožňovaný so správcom domu kráľa Achaba z 1 Kr 18,3 – 16. Podľa sv. Hieronyma prorokoval a žil približne v rovnakom čase ako Joel, Amos, Ozeáš a Micheáš. 
Prorokoval zánik pre Edomejcov, vazalov Babylonu, ako trest za prenasledovanie Izraelského národa.
Gréckokatolícka a pravoslávna cirkev si ho pripomínajú 19. novembra.
Abdiáš

Abdiáš alebo Obadiáš (hebr. "Obadjah", "Obadjahu") môže byť:
Habakuk (prorok)

Habakuk alebo Abakuk bol jeden z dvanástich tzv. malých starozákonných biblických prorokov.
Žil v Jeruzaleme okolo roku 600 pred Kr., keď Júdske kráľovstvo začalo nábožensky upadať. Pochádza od neho proroctvo obsiahnuté v Knihe proroka Habakuka.
Predpovedal zničenie Jeruzalema ale národ utešoval aj krajšou budúcnosťou.
Gréckokatolícka a pravoslávna cirkev si ho pripomínajú 2. decembra.
Majstrovstvá sveta FIRS v inline hokeji 2001

Majstrovstvá sveta FIRS v inline hokeji 2001 boli v poradí 7. majstrovstvá sveta FIRS v inline hokeji, ktoré organizuje Medzinárodná federácia kolieskových športov (FIRS) pod sekciou Medzinárodného výboru inline hokeja. Konali sa v meste Torrevieja, v provincii Alicante, v Španielsku v dňoch od 7.16. júna 2001 a zúčastnilo sa ich dovtedy rekordných 16 mužských družstiev. Nováčikmi turnaja boli až 4 družstvá: Japonsko, Kolumbia, Portugalsko a Švédsko. Pôvodne sa malo zúčastniť aj družstvo Kuwajtu. Zápasy sa hrali v aréne Palacio de Deportes S.A.R Infanta Cristina s kapacitou 4 500 divákov. Titul obhájilo , ktoré vo finálovom stretnutí zvíťazilo nad .
Habakuk

Habakuk alebo Abakuk môže byť:
Malachiáš

Malachiáš môže byť:
Malachiáš (prorok)

Malachiáš bol starozákonný biblický prorok.
Malachiáš môže byť menom tohto proroka alebo jeho titulom (znamenajúcim cca "môj posol"). Podľa náznakov z jeho proroctva žil v 5. storočí pred Kr. Prorokoval, že pre hriechy a neporiadky musí na národ prísť súd. Odsudzoval nedbalé vykonávanie obiet.
Bol posledným z prorokov od ktorých máme prorocké knihy a nazýva sa aj "pečaťou prorokov".
Gréckokatolícka a pravoslávna cirkev si ho pripomínajú 3. januára.
Výslovnosť novogréčtiny

Toto je článok o výslovnosti novogréčtiny. V prvom riadku je vždy uvedená základná výslovnosť, v ďalších riadkoch odchýlky od tejto výslovnosti.
Výklad menej známych fonetických symbolov.
Poznámky: 
Jednoduché hlásky.
Poznámky: 
Skupiny samohlások.
Poznámky:
Skupiny spoluhlások.
Poznámka: Vždy keď by sa vo výslovnosti v jednom slove stretnú dve rovnaké spoluhlásky, vysloví sa len jedna, napr.: κόκκινο [koťino], αλλεπάλληλα [alepaľila], Σάββατο [savato], 
ευφ- [ef], ευβ- [ev]
Skupiny spoluhlások a samohlások.
Poznámka: Táto posledná tabuľka platí len keď je [i] neprízvučné.
Majstrovstvá sveta FIRS v inline hokeji 2002

Majstrovstvá sveta FIRS v inline hokeji 2002 boli v poradí 8. majstrovstvá sveta FIRS v inline hokeji, ktoré organizuje Medzinárodná federácia kolieskových športov (FIRS) pod sekciou Medzinárodného výboru inline hokeja. Konali sa v Rochesteri, v štáte New York, v Spojených štátoch v dňoch od 19. júla1. augusta 2002 a zúčastnilo sa ich 9 mužských a 6 ženských družstiev. Ženský turnaj sa uskutočnil vôbec prvýkrát. Spojené štáty boli organizátorom svetového šampionátu FIRS druhýkrát, keď prvý turnaj hostili v roku 1995, v Chicagu. Zápasy sa hrali v ESL Sports Centre s kapacitou 2 500 divákov.
V mužskej kategórii získala titul , ktorá vo finálovom stretnutí zvíťazila nad domácim . U žien rovnako vyhrala , keď vo finále zvíťazila nad .
Zachariáš (prorok)

Zachariáš (hebrejsky זכריה‎, "Zecharja"; teda „Pán sa rozpamätal“) bol starozákonný biblický prorok, jedenásty z dvanástich menších prorokov. Je tradične považovaný za autora Knihy proroka Zachariáša.
Život.
Zachariáš sa pravdepodobne narodil v 6. storočí pred Kristom v Babylone Barachiášovi (Berekiášovi), ktorý bol Adovým synom. Podobne ako proroci Jeremiáš alebo Ezechiel patril ku kňazskému rodu. Svätý Cyril Alexandrijský sa vyslovil, že Zachariáš "pochádzal z kňazskej krvi, to znamená, z kmeňa Léviho." Funkciu hlavy kňazského rodu zastával po svojom starom otcovi Adovi za čias veľkňaza Joachima, o čom sa zmieňuje kniha Nehemiášova. Žil v tom istom čase ako prorok Aggeus. Ako prorok vystúpil len o trocha neskôr ako Aggeus, ale jeho pôsobenie bolo dlhšie. 
Zachariáš sa narodil už počas babylonského zajatia. Prežil ho a v roku 520 pred Kr. odišiel do Jeruzalema, krátko pred vydaním Kýrovho ediktu nájdeného na Kýrovom valci. Jeho prorocká kariéra začala pravdepodobne v druhom roku vlády Dareia I. Veľkého, panovníka Staroperzskej ríše. Na základe záznamov proroka Ezdráša je však možné predpokladať, že do prorockej služby vstúpil ešte skôr, keďže prisťahovalci z Babylonu sa pustili do obnovy chrámu práve na základe prorockých výziev Aggea a Zachariáša. Jeho najväčšou úlohou bolo úspešné dokončenie druhého jeruzalemského chrámu. Nezameriaval sa však len na jeho dokončenie, ale aj na ohlasovanie budúceho Mesiáša.
Tento prorok v biblickom význame pôsobil ako tlmočník Božieho slova. Boh starozákonných prorokov inšpiroval a izraelský národ veril, že k nim hovorí cez ich ústa. Dáva sa mu za autorstvo Kniha proroka Zachariáša, ktorá je najviac mesiášska, apokalyptická a eschatologická. Preto ju mnoho novozákonných autorov často cituje. Zachariáš zároveň predpovedá duchovne znovuzrodený Jeruzalem, v ktorom bude vládnuť Mesiáš. Vyzýval tiež ku skromnosti a mravnej čistote. 
Zachariáš zomrel ako mučeník v predsieni chrámu. 
Uctievanie.
Svätý Zachariáš nebol v Katolíckej cirkvi kanonizovaný, ale je už od nepamäti považovaný za svätého. Rímske martyrológium stanovuje jeho sviatok na 6. september. Gréckokatolícka a pravoslávna cirkev si ho pripomínajú 8. februára.
Zachariáš

Zachariáš môže byť:
Sofoniáš (prorok)

Sofoniáš bol starozákonný biblický prorok.
Pochádzal zo Simenonovho rodu. Žil v tom istom čase ako proroci Nahum a Jeremiáš. Svojím prorockým vystupovaním pripravoval náboženskú reformu, ktorú vykonal kráľ Joziáš (Jošiáš).
Predpovedal trest pre Židov a pre Jeruzalem ale aj následné vyslobodenie národa a vybudovanie mesta.
Gréckokatolícka a pravoslávna cirkev si ho pripomínajú 3. decembra.
Sofoniáš

Sofoniáš môže byť:
Nahum (prorok)

Nahum bol starozákonný biblický prorok.
Pochádzal z Elkóša. Prorokoval po vyplienení egyptského No-Ammonu (Téby), ktoré sa stalo v r. 663 pred Kr. Prorokoval zničenie mesta Ninive. Mesto bolo potom zničené v r. 612 pred Kr.
Gréckokatolícka a pravoslávna cirkev si ho pripomínajú 1. decembra.
Nahum

Nahum môže byť:
Infinity (Guru Josh)

„Infinity“ tiež známy ako „Infinity (1990s... Time for the Guru)“ je skladba z roku 1989, ktorú nahral britský acid housový hudobník Guru Josh pre svoj album s rovnakým názvom. Skladba bola znovu vydaná v roku 2008 ako remixovaná verzia pod názvom „Infinity 2008“ a dosiahla veľký úspech v mnohých krajinách.
Prápor

Prápor môže byť:
Prápor (vojenská jednotka)

Prápor alebo zastarano batalión je vojenská jednotka pozostávajúca z 3001 200 vojakov. Väčšinou tvorená dvomi až siedmimi rotami. Veliteľom je väčšinou major, podplukovník alebo zriedkavejšie plukovník. Viaceré prápory môžu byť spojené do väčšej jednotky pluku, brigády prípadne aj divízie.
Označenie jednotiek typu práporu sa v armádach rôznych krajín odlišuje, niekedy veľmi výrazne. Zatiaľ čo niektoré armády členia svoje pechotné jednotky na prápory, ale ďalšie jednotky jazdectva, prieskumu alebo tankového vojska veľkosťou zodpovedajúce práporu, označujú ako švadrony/eskadróny (squadron) alebo pluky (regiment). Rozdiely sa niekedy vyskytujú aj v rámci rôznych zložiek tej istej armády, podľa toho ako je úloha jednotky vnímaná v historickom kontexte organizácie armády.
Prápor je v mnohých armádach najmenšou jednotkou schopnou samostatného plnenia bojových úloh, ktorá nie je priamo podriadená najvyššiemu veleniu, i keď obe tieto tvrdenia nie sú platné pre všetky armády. Jednotka býva často súčasťou pluku, bojovej skupiny alebo brigády, v závislosti od organizačného modelu daných ozbrojených síl. V prípade, že je prápor samostatnou jednotkou, označuje sa ako samostatný prápor. Väčšinu práporu môže tvoriť jeden typ vojska, napr. pechotný prápor, alebo tankový prápor. Každý prápor by mal okrem bojových jednotiek obsahovať aj podporné logistické oddiely, väčšinou tvoriace samostatnú rotu.
Termín batalión má taliansky pôvod, tal. "bataille" – boj. Zatiaľ čo český a slovenský termín je odvodený od českého označenia zástavy (prápor), ktorá bola (odlišovacím) znakom jednotky. Prápormi alebo bataliónmi začali byť v 14. a 15. storočí nazývané jednotky pechoty a jazdectva, ktoré na bojisku operovali v zovretých štvorcových útvaroch pohybujúce sa v presne určenej vzdialenosti jedna od druhej.
Počas rusko-ukrajinskej vojny, ruská strana operovala v rámci svojich pozemných síl s tzv. práporovými taktickými skupinami (skr. označované aj BTG - batallionnaja taktičeskaja gruppa), ktorých koncept bol zavedený v predošlých desaťročiach. Práporová taktická skupina zvyčajne pozostáva z práporu (zvyčajne mechanizovanej pechoty) dvoch až štyroch rôt posilnených jednotkami protivzdušnej obrany, delostrelectva, ženistov a logistickej podpory, celkovo tvoriacich formálne útvar o veľkosti brigády. Takéto zoskupenia zvyčajne zosiluje tanková rota a raketové delostrelectvo.
Ozeáš

Ozeáš alebo Hozeáš môže byť:
Amos

Amos alebo Ámos môže byť:
Jozue

Jozue (iné názvy: Jozua, Józua, Jošua, Iosua) môže byť:
Nehemiáš

Nehemiáš môže byť:
Jób

Jób môže byť:
Žalmy

Žalmy môže byť:
Príslovia

Príslovia môže byť:
Kazateľ

Kazateľ môže byť:
Izaiáš

Izaiáš môže byť:
Jeremiáš

Jeremiáš môže byť:
Ezechiel

Ezechiel môže byť:
Baruch

Baruch môže byť:
Jonáš

Jonáš môže byť:
Micheáš

Micheáš môže byť:
Masiela Lushová

Masiela Lushová (* 23. október 1985, Tirana, Albánsko) je americká spisovateľka a herečka. Je autorkou poézie, noviel a poviedok. Známa je najmä zo seriálu "George Lopez", kde stvárnila postavu Carmen Lopez.
Kniha nárekov

Kniha nárekov môže byť:
Henoch

Henoch alebo Enoch (alebo z hebrejčiny "Chanoch") môže byť:
Enoch môže byť:
Henoch je názov časopisu, pozri Henoch (časopis)
Kniha Henochova

Kniha Henochova alebo Kniha Enochova môže byť:
Hronský

Hronský je priezvisko:
Rezek

Rezek môže byť:
Zlatý kůň

Zlatý kůň je česká národná prírodná pamiatka s ev. č. 549. Nachádza sa asi južne od obce Koněprusy v okrese Beroun. Oblasť spravuje Agentúra ochrany prírody a krajiny ČR, správa CHKO Český kras.
Predmetom ochrany je vápencový masív s krasovými úkazmi (závrty, škrapy) a rozsiahlym jaskynným systémom Koněpruských jaskýň.
V minulosti sa tu v niekoľkých lomoch ťažil vápenec, v súčasnosti je ťažba zastavená. Ťažbou boli odkryté zaujímavé geologické profily. 
NPP Zlatý kůň je považovaná za lokalitu s najbohatším výskytom skamenelín z devónu "(staršie prvohory)". Je spojená náučným geologickým chodníkom s lomom na Kobyle.
Významný je i výskyt teplomilných a suchomilných rastlín a vzácneho hmyzu.
Pilaster

Pilaster je architektonický prvok, ktorý mierne vystupuje na stene (fasáde – priečelí alebo v interiéri). Má tvar neúplného piliera alebo stĺpa a najmä dekoratívnu funkciu (nie je súčasťou konštrukčného systému budovy, ak plní nosnú funkciu ide zväčša o oporu). Často býva členený ako stĺp (pätica, driek a hlavica) a môže mať polkruhový, točitý alebo pravouhlý tvar. 
Býva prvkom klasickej architektúry a vytvára dojem, že tvorí stĺp, ktorý je súčasťou konštrukčného systému stavby. Zvýrazňuje okraje dverí, okien alebo portálov, zvýrazňuje zosilnenie muriva alebo iba člení stenu. Pri železobetónových a veľkých budovách môže pilaster zlepšovať klimatické podmienky v budove. V prípade ak sa pilaster použije na schovanie oceľového stĺpa, napr. obmurovaním, bude zvýšená jeho požiarna odolnosť.
Joel (prorok)

Joel bol starozákonný biblický prorok.
Bol synom Fatuela (Petuela). Jeho pôsobenie sa podľa tradície kladie pred proroka Amosa.
Národu Izraelitov predpovedal tresty za nevďačnosť a vyzýval na pokánie. Predpovedal aj zostúpenie Svätého Ducha a strašný posledný súd.
Gréckokatolícka a pravoslávna cirkev si ho pripomínajú 19. októbra.
Kanelúra

Kanelúra (z ) je jednotlivý zvislý žliabok drieku stĺpa alebo pilastra alebo súhrn takýchto žliabkov (tento súhrn sa nazýva aj kanelovanie, kanelácia alebo žliabkovanie). Mávajú rôzne profily.
Stĺp alebo pilaster pokrytý kanelúrami sa označuje ako kanelovaný stĺp alebo kanelovaný pilaster. Kanelovanie/žliabkovanie stĺpov sa objavilo v egyptskej starovekej a v perzskej architektúre. Najhojnejšie sa však kanelúry používali v klasickej rádovej architektúre, kde sú kanelúrami pokryté drieky stĺpov veľmi často, a predovšetkým v antickom Grécku a Ríme prakticky vždy. 
Kanelúry dórskych stĺpov sú pomerne ploché, je jich 1622 a stretávajú sa v ostrých hrankách. Kanelúry iónskych stĺpov bývajú hlbšie, je ich 2024 a leží medzi nimi zvislý pásik. Podobne sú riešené i kanelúry korintských stĺpov, kde bývajú, predovšetkým v Rímskej architektúre, do spodných častí kanelúr vsunuté navyše ešte oblé prúty. V gotickej architektúre sa kanelúry používali najmä na ostenia.
Izoterma

Izoterma môže byť:
Fränk Schleck

Fränk Schleck (* 15. apríl 1980, Luxemburg, Luxembursko) je profesionálny luxemburský cyklista jazdiaci v tíme Leopard Trek. Je to brat známeho cyklistu Andyho Schlecka. Obaja pochádzajú zo športovej rodiny.
Fränk začal profesionálnu kariéru v roku 2003 v tíme Team CSC. V tomto tíme pôsobil až do roku 2010. V roku 2011 prestúpil do tímu Leopard Trek spolu s bratom Andym.
Frank je špecialista vrchár no tiež má uplatnenie aj na jednoetapových pretekoch. 
Ďalšie úspechy.
Fränk je tiež viacnásobným majstrom Luxemburska. K jeho najväčším úspechom patria prvenstvá na etapových pretekoch Tour de Luxembourg (2009), Tour de Suisse (2010) a Critérium International (2011). V roku 2006 vyhral holandskú klasiku Amstel Gold Race.